বিশ্ববিদ্যালয় স্বাভাবিক পরিস্থিতি ফিরিয়ে আনার আবেদন উপাচার্যের

কলকাতা: ছাত্র নির্বাচনকে কেন্দ্র করে গত শনিবার থেকে উত্তপ্ত যাদবপুর বিশ্ববিদ্যালয় (Jadavpur University)। ঘটনায় আহত হন শিক্ষামন্ত্রী ব্রাত্য বসু, হেনস্তা হন বিশ্ববিদ্যালয়ের অন্তর্বর্তীকালীন উপাচার্য ভাস্কর গুপ্ত (Bhaskar Gupta)। তারপর থেকে অসুস্থ হয়ে হাসপাতালে চিকিৎসাধীন উপাচার্য। শনিবার হাসপাতাল থেকেই বিশ্ববিদ্যালয় স্বাভাবিক পরিস্থিতি ও গঠন-পাঠনের ফিরিয়ে আনার আবেদন জানালেন। ছাত্রছাত্রী সহ সমস্ত পক্ষের কাছে আবেদন অন্তর্বর্তীকালীন উপাচার্য ভাস্কর গুপ্তর। শুক্রবারই তাঁকে দেখতে হাসপাতালে যান যাদবপুরের ঘটনায় আহত ছাত্র ইন্দ্রানুজ রায়ের বাবা। শনিবার গেল বিশ্ববিদ্যালয়ের বিক্ষোভরত পড়ুয়ারা। ৪-৫ জনের একটি প্রতিনিধি দল দিয়েছিল হাসপাতালে।

যাদবপুরের ঘটনা যে বড় প্রভাব তাঁর শরীরের উপর ফেলেছে তা কার্যত স্পষ্ট। অসুস্থ হয়ে হাসপাতালে ভর্তি। শনিবার ছাত্রছাত্রীরা উপাচার্যের সঙ্গে দেখা করতে হাসপাতালে যান। প্রশ্ন উঠেছিল তারা কোনও দাবি-দাওয়া রাখবে কিনা। যদিও প্রতিনিধি দলের তরফে বলা হয়েছে, সৌজন্যের খাতিরেই তারা অসুস্থ উপাচার্যকে দেখতে এসেছিলেন। কোনও দাবি করতে আসেননি। বিশ্ববিদ্যালয় স্বাভাবিক পরিস্থিতি ও গঠন-পাঠনের ফিরিয়ে আনার জন্য হাসপাতাল থেকেই ছাত্রছাত্রী সহ সমস্ত পক্ষকে আবেদন করেন ভাস্কর গুপ্তর। যাতে প্রশাসনিক ও গবেষণার কাজ যাতে সুষ্ঠুভাবে চলে তার জন্য ই-মেইল করে আবেদন। এবং শিক্ষানগণে যেন সুষ্ঠু গণতন্ত্র বজায় থাকে তার উল্লেখ করছেন ই-মেলে। সুষ্ঠু পরিবেশে কথোপকথন এর মাধ্যমে এই সমস্যার সমাধান হবে বলে বলে আশাবাদী তিনি। তিনি সব সময়ে ছাত্রছাত্রীদের প্রতি সহানুভূতিশীল তা তার চিঠিতে উল্লেখ করেছেন। পয়লা মার্চের ঘটনা দুঃখজনক এবং আনফরচুনেট বলে উল্লেখ করেছেন উপাচার্য।

আরও পড়ুন: নারী দিবসে মহিলাদের নিরাপত্তায় বিশেষ পদক্ষেপ কলকাতা পুলিশের

ঠিক কতদিনে সুস্থ হতে পারেন উপাচার্য? চিকিৎসকের কথায়, আমরা আস্তে আস্তে প্রেশার কমাই। কম করে ১০ থেকে ১৪ দিন তো সময় লাগবে তাঁকে সম্পূর্ণ সুস্থ করতে।’ কিন্তু রক্তচাপ স্বাভাবিক না হওয়ার কারণ সম্পর্কে স্পষ্ট কিছু বলেননি তিনি।

অন্য খবর দেখুন